**Білім беру саласы:** «Қатынас», «Шығармашылық»

**Сабақтың тақырыбы: «Туған өлкеге саяхат»**

**Сабақтың мақсаты:** Балаларды елді,жерді,тілді,дәстүрді сүюге тәрбиелеу.Қазақи құндылықтарды ойын арқылы қалыптастыра отырып,төл дыбыстарды анық,нақ айта білуге үйрету.Отансүйгіштікке тәрбиелеу.

**Сабақтың барысы:** Ұйымдастыру кезеңі( сәлемдесу )

**Шаттық** **шеңбері**:Армысың,көк аспан!

 Армысың,алтын күн!

 Армысың,достарым!

 Мен сендерді сағындым!

**Мұғалім**:-Балалар, бүгінгі келген қонақтарға өзімізді таныстырайық.

* Сенің атың кім?
* Менің атым - ...
* Сенің жасын нешеде?
* Менің жасым- ...
* Сенің досың кім?
* Менің досым- ...
* Сенің анаң аты кім?
* Менің анам - ...
* Сенің әкең аты кім?
* Менің әкем- ... (әр бала осылайша сұрақтарға жауап беріп өздерін таныстырады)

**Мұғалім**: - Балалар, қазір жылдың қай мезгілі? Бір жылда неше мезгіл бар?

**Балалар**:- Жылдың төрт мезгілі бар. Олар: көктем, жаз, күз, қыс. Қазір күз мезгілі. (жапырақ түстерін қайталау)

**Мұғалім:-** Бүгінгі сабағымыз саяхат сабағы. Сабақты бастамас бұрын біз қай елде , қай қалада тұрамыз? Елбасымыз кім? деген сұрақтарға жауап беріңдерші. (балалар жауабы)

Енді орнымыздан тұрып саяхатқа аттанайық.

**Мұғалім:** - Балалар, қараңдаршы мынау Қазақстанның картасы. Ал мынау ұлттық рәміздеріміз. Маған рәміздерді атап беріңдерші. Тудың түсі қандай? Не бейнеленген? (балалар жауабы)

Отан туралы мақал естеріңде ме? Кәне бәріміз бірге айтайық**. «Отан- оттан** **ыстық»**

Саяхатымызды әрі қарай жалғаймыз. Не көріп тұрсыңдар? Мынау не?

* Дұрыс бұл қазақтың ұлттық баспанасы- киізүй.

Үй иелері ата мен әжемен амандасайық. Үй ішіне не көріп тұрсыңдар?

(сандық, көрпе, жастық, күбі, дирмен т.б таныстыру, қайталап айтқызу)

Ал мынау не? Дұрыс, бұл- бесік. Олай болса **бесік жырын** айтайық.

**Әлди , әлди, ақ бөпем,**

**Ақ бесікке жат бөпем**.

* Ал мына музыкалық аспаптарды кім біледі? Қалай аталады? (балалар жауабы) Олай болса домбыра мен қобыздың үнін тыңдайық.
* Балалар, ата мен әже бізге шай дайындап қойыпты. Шай ішіп отырып ыдыс атауларын еске түсірейік. (кесе, қасық,пышақ, шәйнек, тәрелке т.б) Қазақ халқында ас ішіп болған соң ас қайырып, **бата** берген. Бізде өз білгенімізді айтып көрейік.

**Асың, асың асыңа**

**Береке берсін басыңы** (қол жайып, беп сипау) Енді ата әжеге алғысымызды айтып қоштасып әрі қарай саяхатымызды жалғайық.

**Мұғалім:-** Балалар, мынау не? Қалай аталады? Саны нешеу? (төрт түлік малды атап, санап шығады) Қазақ халқы мал шаруашылығымен айналысқан. Азық ретінде етін, сүтін және көлік ретінде де пайдаланған.Ал мынау –**асық.**Сол малдың сүйегінен аланады.Ірі малдың асығын – топай деп атаған.Қазір осы асықтармен бір ойын ойнап жіберейік.(жерге дөңгеленіп отырып «**Ханталапай**» ойынын ойнайды)Ал асықтар арқылы түстерді,санауды еске түсірейікші.Осымен саяхатымыз аяқтап ,орнымызға оралайық.

**Қорытынды кезеңі**:

Байқасаңдар мына сандық манадан тұр.Бұл жай сандық емес,ішінде сендерге арналған тапсырмалар бар.Соларды дұрыс орындасаңдар сендерге арналған сыйлық та бар .

 Ақ сандығым ашылды,

 Ішінен білім шашылды,

 Кәне,Данил келе ғой

 Бізге айтып бере ғой

деп әр балаға арналған сандықтағы тапсырмалар орындалады .(Тапсырма әр түрлі. «Отбасы», «Жемістер», «Жануарлар», «Дене мүшелер»сияқты тақырыптар мен қатар түс,сандарды қайталауға арналған текше де пайдаланылады.)

Мұғалім:-Балалар,бүгін сендер өз білімдеріңді көрсеттіңдер.Мен сендерге ризамын.Осымен сабағымыз аяқталды.Мен сендерге уәде еткендей бүгінгі сабақтан естелік ретінде шағын сыйлықтар тарту етсем деймін.(балаларға сыйлық үлестіріледі)